armvectores/hy_wikipedia_2023 huggingface dataset:
Թիֆլիսի բանկի կողոպուտ (1907)

1907 Թիֆլիսի բանկի կողոպուտ, հայտնի նաև կողոպուտ Երևանի հրապարակում, զինված կողոպուտ Ռուսական կայսրության Կովկասի փոխարքայության Թիֆլիսի նահանգի Թիֆլիս քաղաքում  (այժմ Վրաստանի մայրաքաղաք Թբիլիսի) 1907 թվականի հունիսի 26-ին։ Բանկի կանխիկ գումարները գողացան Բոլշևիկները, որպեսզի ֆինանսավորեն հեղափոխական գործունեությունը։ Կողոպտիչները հարձակվեցին բանկի վրա դիլիժանսով և շրջափակվեցին ոստիկանության և զինվորական ուժերի կողմից, օգտագործվեցին ռուբեր և թնդանոթներ, մինչդեռ դիլիժանսը տեղափոխեց գումարը Երևանի հրապարակով (այժմ Ազատության հրապարակ) փոստային բաժանմունք։ Հարձակման ժամանակ սպանվեց 40 մարդ և վիրավորվեց 50-ը, համաձայն պաշտոնական փաստաթղթերի։ Կողոպտիչները կարողացան հեռանալ 341,000 ռուբլիով (2017 թվականի դրությամբ համարժեք էր 3.86 միլիոն ԱՄՆ դոլարի)։
Կողոպուտը կազմակերպել էին Բոլշևիկների մեծ թվով առաջնորդներ, այդ թվում Վլադիմիր Լենինը, Իոսիֆ Ստալինը, Մաքսիմ Լիտվինովը, Լեոնիդ Կրասինն ու Ալեքսանդր Բոգդանովը, և իրագործվել էր Ստալինի մտերիմ հայազգի Տեր-Պետրոսյանը (Կամոն)։ Քանի որ այսպիսի գործողությունը արգելված էր Ռուսաստանի Սոցյալ Դեմոկրատական Բանվորական կուսակցության 5-րդ համաժողովով, կողոպուտը Բոլշևիկների դեմ հանեց կուսակցության մյուս անդամներին։ Արդյունքում Ստալինը և Լենինը փոձեցին իրենց հեռու պահել կողոպտիչներից։
Պատահարի շուրջ իրադարձությունները և նմանատիպ այլ կողոպուտները Բոլշևիկների ղեկավարության շրջանում պառակտման արդյունք դարձան, որի շրջանակներում Լենինի դեմ դուրս եկան Բոգդանովը և Կրասինը։ Չնայած կողոպուտի հաջողությանը և մեծ գումարին, Բոլշևիկները չկարողացան օգտագործել գողացված գումարի մեծ մասը, քանի որ շատ թղթադրամների սերիական համարները հայտնի էր ոստիկանությանը։ Լենինը նախատեսում էր իրացնել Եվրոպայում մեծ թվով թղթադրամներ միաժամանակ տարբեր վայրերում, սակայն անհաջող։ Արդյունքում տեղի ունեցան մեծ թվով ձերբակալություններ և քննադատական արձագանք Եվրոպայի սոցյալ դեմոկրատներից։
Կամոն բռնվեց Գերմանիայում կողոպուտից շատ չանցած, սական հաջողությամբ խոսափեց դատից` ձևանալով հոգեկան հիվան ավելի քան երեք տարի։ Նա կարողացավ փախչել իր հոգեբուժական կենտրոնից, սակայն երկու տարի անց ձերբակալվեց մեկ այլ կողոպուտ նախագծելիս։ Կամոն դատապարտվեց մահապատժի իր հանցագործությունների համար ներառյալ 1907 թվականի կողոպուտի, սակայն դատավճիռը փոխարինվեց ցմահ ազատազրկման։ Նա արդարացվեց 1917 թվականի հեղափոխությունից հետո։ Կողոպուտի մյուս մասնակիցներից և կազմակերպիչներից ոչ ոք երբեք չկանգնեց դատարանի առաջ։ Կամոյի մահից հետո նրա գերեզմանը և հուշարձանը տեղադրվեց Երևանի հրապարակի մոտ Պուշկինի այգիներում։ Այս հուշարձանը հետագայում քանդվեց, իսկ Կամոյի մասունքները տեղափոխվեցին այլ վայր։


== Ծանոթագրություններ ==
Մառտնա

Անվան այլ կիրառումների համար տե՛ս՝ Մառտնա (այլ կիրառումներ)Մառտնա (էստ․՝ Martna), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 155 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովոիվանովկա (գյուղ, Բլիզնյուկովի շրջան)

Անվան այլ կիրառումների համար տե՛ս՝ ՆովոիվանովկաՆովոիվանովկա (ուկրաիներեն՝ Новоіванівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1921 թվականին։
2001 թվականի տվյալներով Նովոիվանովկա գյուղում բնակվում էր 60 մարդ։ Բնակավայրը զբաղեցնում է 0,14 կմ² տարածք։ Բնակչության խտությունը կազմում էր 428,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրոմ-Գորա (Մարտինովսկի շրջան)

Գրոմ-Գորա (ռուս.՝ Гром-Гора), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Մարտինովսկի գյուղական համայնքի կազմի մեջ։
Մ.թ.ա. 736


== Դեպքեր ==


== Ծնունդներ ==


== Մահեր ==
(1109) Տատա

(1109) Տատա (անգլ.՝ Tata), աստերոիդ աստերոիդների գոտու արտաքին մասում։ Հայտնաբերվել է 1929 թվականի փետրվարի 5-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,222063 ա. մ., առավելագույնը մոտենում է 2,8915 ա. մ. հեռավորության վրա և հեռանում 3,5527 ա. մ.։ Արեգակի շուրջ մեկ ամբողջական պտույտ է կատարում 2112,51 երկրային օրվա ընթացքում, իր ուղեծրով շարժվելով միջինում 0,170413 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,14° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1109) Տատա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իլենի եվրոպական

Իլենի եվրոպական (լատ.՝ E. europaea), իլենազգիներ ընտանիքի, իլենի ցեղի բույս։


== Նկարագրություն ==
Փոքր ծառ է` մինչև 7 մ բարձրությամբ և 5—10 սմ բնի տրամագծով։ Երբեմն աճում է թփանման։ Երիտասարդ ճյուղերը քառանկյունի են, կանաչ, 4 գորշավուն խցանային թմբիկներով։ Բնի և բազմամյա ճյուղերի կեղևը գորշամոխրավուն է, երբեմն` գրեթե սև։ Տերևները հակառակ ձվաձև են կամ երկարավուն էլիպսաձև, 2—11 սմ երկարությամբ և 1-6 սմ լայնությամբ, սրածայր, մանր, սղոցաեզր, թեթևակի կաշվեկերպ, վերևի կողմից` մերկ, ներքևից` ջղերի երկարությամբ մազմզուկապատ։ Ծաղկաբույլը իսահովանոց է, կազմված 3—15 ծաղիկներից, որոնք դեղնավուն են, կամ սպիտակականաչավուն։ Պտուղը 4 բլթականի է` 1—13 սմ լայնությամբ և 0,7—1 սմ բարձրությամբ, անթև, մուգ կարմրավուն, կամ վարդագույն։ Ծաղկում է մայիս, հունիս ամիսներին, պտուղները հասունանում են օգոստոս-հոկտեմբերին։


== Տարածվածություն ==
Տարածված է Կովկասում, ԽՍՀՄի Եվրոպական մասում, Ղրիմում, հարավային Եվրոպայում, Փոքր Ասիայում։ Հայաստանի տարածքում հանդիպում է հյուսիսարևելյան և կենտրոնական շրջաններում, Զանգեզուրում, խառն անտառներում, ծովի մակերևույթից մինչև 1800—1900 մ բարձրությունների վրա։


== Կիրառություն ==
Աչքի է ընկնում բարձր ձմեռնադիմացկունությամբ, երաշտադիմացկունությամբ, արագ աճով։ Բավականին լուսասեր է։ Լավ է աճում քաղաքի յուրահատուկ պայմաններում, քանի որ բավականին գազադիմացկուն է։ Լավ է տանում խուզումը։ Արմատակեղևում պարունակում է մինչև 20 % բարձր որակի գուտապերչ, իսկ սերմերում՝ 45 % չչորացող ճարպ, որը լայն կիրառում ունի արդյունաբերության բնագավառում։ Փայտը շատ ամուր է, օգտագործում են կոշկակարային մեխեր, իլիկներ, ստեղներ պատրաստելու համար։ Ածուխից տուշային մատիտներ են պատրաստում։ Պտուղներն ունեն դեղագործական նշանակություն։ Հայտնի են այս տեսակի մոտ 20 այլատեսակներ, որոնք աչքի են ընկնում լացող սաղարթով, թզուկ աճով, խայտաբղետ, նեղ նշտարաձև տերևներով և տարբեր գույնի պտուղներով։
:


== Ծանոթագրություններ ==
Բաղնիքի ջուր (գետակ)

Բաղնիքի ջուր, գետակ Հայկական լեռնաշխարհում։ Պատկանում է Եփրատի ավազանին։ Հոսում է Երզնկայի շրջանով։ Սկիզբ է առնում Սուրբ Նիկողոս վանքից վեր ընկած Քեշիշդաղի լեռան կենտրոնական գագաթի ստորոտից՝ 8 ձորերից եկող ակունքներով, հոսում է Բաղնիքի ձորով, ապա Բթառիճ գյուղի մոտ բաժանվում է երկու ճյուղի և, դաշտում միանալով այլ գետակների, թափվում է ճահիճները։ Այստեղից էլ Սև ջուր անունով միանում է Եփրատին։ Բաղնիքի ջուրը հայտնի է իր հորդառատությամբ, մաքրությամբ, սառնությամբ և բուժիչ հատկություններով։


== Ծանոթագրություններ ==
Ծիլի-ծով

«Ծիլի-ծով․ գիրք հմայության», Կարեն Անտաշյանի բանաստեղծական երրորդ ժողովածուն, որը լույս է տեսել 2013 թվականին «Անտարես» հրատարակչությունում։ Խմբագիր՝ Հասմիկ Հակոբյան, լուսանկարը և շապիկը՝ Նարե Ղուկասյանի։ 136 էջ։ Գիրքը 2014 թվականի փետրվարին եղել է «Արմենպրես» լրատվական գործակալության «Երևանյան բեսթսելեր» նախագծի առաջին հորիզոնականում։


== Գրքի հանձնարարականը ==
Ծիլի-ծովը կենաց հասուն բնազդների և խորհրդապաշտական հետազոտությունների գիրք է։ Հեղինակը սրբազանցնում է Ջուրը՝ որպես Կյանքի հիմնական հումք, և Կյանքը՝ որպես Ջրի հրաշալի հատկություն։ Ծիլի-ծովը սահմանվում է իբրև մեռելների լուծվող հիշողությունն ու ապրողների շարունակելի-ընդհատական վարքը ջրածին կենսոլորտի ամբողջության մեջ։ Կյանքի ինքնարարումը ջրից՝ նույնական է լեզվից իմաստներ խոսելուն, իսկ լեզվի բնազդին հետևելով բանաստեղծելն՝ ինքնին իրականությունը հրահրող հմայություն է։


== Բովանդակությունը ==


=== Նշանալույծ ===
Երազահան


=== Ծիլի-ծով ===
Էա
Կտղուց
Ծիլի-ծով
Ջրի ճամփա
Բույն
Ծին
Իմ տխուր ձուկ
Բանաստեղծություն
Երազահան


=== Այա ===
Երազահան


=== Այր-Ցամաք ===
Հայրիշխանություն
Անշնորհքություն
Կղզի
Ոչ ոք չի լսում
Ո՞վ ես դու
Պուճուր պայթյուններ արևի վրա
Ձվադրման շրջան
Որսի շրջան
https://ֆիմագիր․գոմ/նունիք-թողիք(չաշխատող հղում)
Դաշտի քվանտային տեսություն
Մի՛ լա
Էպիկրիզ
Միջանցիկ
Մարսել նախատեքստը
Որսորդը
Որսը
Զօր
Հետգրություն
Երազահան


=== Ես մնում եմ, Երկիր ===
Երազահան


=== Հմայիլներ ===
Խոսիր
Ծովյան
Հնոցի
Սիրածիկ
Վախչափի
Փետրվար
Բա-բու
Լինել ճամփորդող ջրի կաթիլ


=== Ռեքվիեմ ===
Ծովահրեշ
Չհամընկնում
Ծառատ
Թևաթափ
Վեր-Չերգ
Երազահան


=== Աշնանային շվշվիկներ ===


== Ծանոթագրություններ ==
Փիրբադալան

Անվան այլ կիրառումների համար տե՛ս՝ Փիրբադալան (այլ կիրառումներ)Փիրբադալան, գյուղ Արևմտյան Հայաստանում, Վանի վիլայեթի Նորդուզի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Silver Arrow Sniper

Silver Arrow Sniper, փոքր հետախուզային ԱԹՍ, նախագծվել է իսրայելական Elbit Systems կազմակերպության կողմից 1990-ականներին։ Առաջին անգամ ցուցադրվել է 1998 թվականի փետրվարին Սինգապուրում կայացած ավիացուցահանդեսի ժամանակ։ Նախատեսված է մարտի դաշտի հետախուզության, հրետանային և հրթիռային համակարգերի կրակի ճշգրտման, ինչպես նաև հատուկ զորքերի համար տվյալների հետախուզման համար։ Կարող է գործել ինչպես ցերեկային այնպես էլ գիշերային ժամանակ։
Արձակվում է կատապուլտով։ ԱԹՍ-ի համակարգը իրենից ներկայացնում է երկու ավտոմեքենաներ, երեք կամ չորս ԱԹՍ, արձակման սարքավորումից և վերգետնյա կառավարման կայանից։


== Տակտիկա-տեխնիկական առանձնահատկություններ ==
Երկարությունը՝ 4,3 մ
Թևերի բացվածքը՝  4,2 մ
Բարձրությունը՝ 1,1 մ
Առավելագույն թռիչքային զանգվածը՝ 170 կգ
Շարժիչը՝ 1 × մխոցային շարժիչ՝ UEL AR 741 (38 ձ. ու.)


=== Թռիչքային առանձնահատկություններ ===
Առավելագույն արագությունը՝ 176 կմ/ժ
Թռիչքի առավելագույն տևողությունը՝ 6 ժ
Գործնական թռիչքի առավելագույն բարձրությունը՝ 4575 մ


== Ծանոթագրություններ ==

http://www.airwar.ru/enc/bpla/sniper.html (անգլ.)
Մետասելյա

Մետասելյա (էստ․՝ Mätasselja), գյուղ Էստոնիայի Սաարեմաա նահանգի Կեռլա շրջանում։
2011 թվականի տվյալներով գյուղում բնակվում էր 44 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մեր պարտքերը

«Մեր պարտքերը» (ռուս.՝ «Долги наши»), 1977 թվականի խորհրդային գեղարվեստական ֆիլմ, որը նկարահանվել է «Մոսֆիլմ» կինոստուդիայում։


== Սյուժե ==
Ֆիլմի գլխավոր հերոսը Իվան Կրուտովն է։ Սկզբում նա ապրում է հարազատ գյուղում, հետո գնում բանակ և ծառայում ծովային նավատորմում։ Գյուղում մնում են նրա մայրն ու սիրելի աղջիկը՝ Կատերինան։ Ծառայությունից հետո նա որոշում է աշխարհ տեսնել և սկսում է ձկնորսությամբ զբաղվել խոշոր ձկնորսական նավերի՝ տրաուլերների վրա։ Իվանն ապրում է հետաքրքիր կյանքով, լինում է տարբեր արտասահմանյան երկրներում։
Սակայն վրա է հասնում ծերությունը։ Կրուտովը որոշում է վերադառնալ հայրենի գյուղ՝ իր հարազատների մոտ։ Բայց նրա մայրը մահացել է երեք տարի առաջ, սիրելի աղջիկն ամուսնացել է ուրիշի հետ և դաստիարակում է իր դստերը։ Իվանը վերջապես հասկանում է, որ այս կյանքում նա ոչ ոքի չի երջանկացրել։ Նա որոշում է փոխվել և սկսել նոր կյանք։


== Դերերում ==
Լեոնիդ Մարկով – Իվան Վասիլևիչ Կրուտով
Լիդիա Ֆեդոսեևա-Շուկշինա – Կատերինա, Կրուտովի կինը
Լյուդմիլա Զայցևա – Տոնյա, գանձապահ ռեստորանում
Նատալյա Անդրեյչենկո – Վերկա, Իվանի և Կատերինայի դուստրը
Նիկոլայ Պենկով – Եգոր Խրապունով, Կատերինայի ամուսինը
Սերգեյ Նիկոնենկո – Վասիլի, Վերկայի փեսացուն
Ռաիսա Ռյազանովա – Ստեպանիդա Կրուտովա, Իվանի մայրը
Ֆեոդոր Օդինոկով – Գրիգորի, փորձառու նավաստի
Վալենտին Գրաչյով – Վիկտոր Վլադիմիրովիչ, տրաուլերի նավապետ
Եվգենի Իվանիչև – ավագ օգնական տրաուլերում
Օլեգ Ցարկով – Յուրիկ
Զինաիդա Ադամովիչ – կին, որն ստացել է սև թուղթ համագյուղացիների հետ Իվանի հանդիպման ժամանակ
Բորիս Ախանով – Գեորգի Սեմյոնովիչ, նավահանգստի պետ
Լեոնիդ Ռեուտով – Տոնյայի երկրպագուն մորթե գլխարկով
Ալեքսանդրա Խարիտոնովա – մատուցողուհի Շուրա
Յուրի Նազարով – Վլադիմիր Անդրեևիչ
Վլադիմիր Պիցեկ – դիրիժոր գնացքում
Ալևտինա Ռումյանցևա – ուղեկից գնացքում
Տրաուլերի անձնակազմի անդամներն են Վիկտոր Պավլովը, Վլադիմիր Պլոտնիկովը, Ալեքսանդր ՊյատկովըՆաև ֆիլմում նկարահանվել է Պ. Բոլնիխը։
Դրվագներում նկարահանվել են Վադիմ Զավյալովը, Սերգեյ Կոլեսնիկովը, Ն. Ռիբակովան, Ն. Ֆեոդորովան, Լ. Կրոպոտովան, Յու. Մեժեցկին, Լ. Պրոնինան, Գլեբ Մորոզովը, Ալեքսանդր Չույկովը (լուսագրերում նշված չեն)։


== Նկարահանող խումբ ==
Սցենարի հեղինակ՝ Էդուարդ Վոլոդարսկի
Ռեժիսոր՝ Բորիս Յաշին
Բեմադրող օպերատոր՝ Դիլշատ Ֆաթխուլին
Կոմպոզիտոր՝ Բորիս Չայկովսկի
Բեմադրող նկարիչ՝ Լեոնիդ Պլատով
Կոստյումները՝ Կ․ Ռազումովսկայա
Մոնտաժող՝ Գալինա Սպիրինա
Հնչյունային ռեժիսոր՝ Վիկտոր Բելյարով
Երաժշտական խմբագիր՝ Մինա Բլանկ
Դիրիժոր՝ Մարկ Էրմլեր
Ֆիլմի տնօրեն՝ Կոնստանտին Ստենկին


== Տեխնիկական տվյալներ ==
ԽՍՀՄ, 1976-1977, «Մոսֆիլմ»
Բնօրինակ լեզու՝ ռուսերեն
Գունավոր, 86-89 րոպե։


== Ծանոթագրություններ ==


== Արտաքին հղումներ ==
«Մեր պարտքերը»(անգլ.) ֆիլմը Internet Movie Database կայքում
«Մեր պարտքերը» ֆիլմը «Наше кино» կայքում
«Մեր պարտքերը» ֆիլմը «Кино-Театр.Ру» կայքում
«Մեր պարտքերը» ֆիլմը «Российское кино» կայքում Archived 2021-07-13 at the Wayback Machine.
Տանկովոե (գյուղ, Կրասնոպերեկոպսկի շրջան)

Անվան այլ կիրառումների համար տե՛ս՝ ՏանկովոեՏանկովոե (ուկրաիներեն՝ Танкове, Ղրիմի թաթարերեն՝ Tankovoye), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։
2001 թվականի տվյալներով Տանկովոե գյուղում բնակվում էր 258 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր Դեյչ

Ալեքսանդր Դեյչ (ռուս.՝ Александр Николаевич Дейч, դեկտեմբերի 19 (31), 1899, Ռենի, Izmailsky Uyezd, Բեսարաբյան գուբերնիա, Ռուսական կայսրություն - նոյեմբերի 22, 1986(1986-11-22)), խորհրդային աստղագետ, աշխատել է Ղրիմյան աստղաֆիզիկական աստղադիտարանում։
Ծնվել է Բեսարաբիայում, Դանուբի ձախ ափին գտնվող Ռենի քաղաքում (այժմյան Ուկրաինայի Օդեսայի շրջան)։ Ապագա աստղագետի հայրը, Նիկոլայ Օսիպովիչ Դեյնչը, ծառայել է ռուսական բանակի 30-րդ հետևակային Պոլտավսկի գնդում, ապա ընդունվել է ռազմական ակադեմիա, ծառայել է Ռյազանում և Սարատովում։ Մայրը, Լուկրեցիա Ասնաստասովնա Դմիտրիադին (հունա-ռումինական ծագումով), Ռենիի առևտրական և քաղաքագլուխ Անաստաս Իվանովիչ Դմիտրիադիի դուստրն էր։ Վաղ մանկությունում՝ մինչև հոր ռազմական ակադեմիա մեկնելը, Ալեկսանդր Դեյնչը ապրում էր իր պապի տանը, որտեղ ապրում էր նաև նրա զարմիկը, անտիկ-պատմաբան Արիստիդ Դովատուրը։ 1918 թվականին Նիկոլայ Դեյնչը ծառայության անցավ Կարմիր բանակում։
1924 թվականին Ալեկսանդր Դեյնչը ավարտել է Լենինգրադի համալսարանը։ 1923 թվականից սկսած մինչև կյանքի վերջը աշխատել է Պուլկովոյի աստղադիտարանում։ 1936 թվականից ղեկավարել է աստղադիտարանի աստղաֆիզիկական բաժնի լուսանկարչական աստղաչափության խումբը։ 1941 թվականի սեպտեմբերից մինչև 1942 թվականի փետրվարը կատարել է աստղադիտարանի տնօրենի պարտականությունները։ Նրա ջանքերով պատերազմի ժամանակ պահպանվել են աստղադիտարանի բազմաթիվ գործիքները, գրադարանի ֆոնդերը և լուսանկաչական նյութերը։ 1945 թվականին նա նշանակվել է աստղադիտարանի լուսանկարչական աստղաչափության և աստղային աստղագիտության բաժնի ղեկավար, որը և ղեկավարել է մինչև 1973 թվականը։ Եղել է նաև Լենինգրադի համալսարանի պրոֆեսոր, որտեղ դասավանդել է սկսած 1937 թվականից։
Ալեքսանդր Դեյնչի հիմնական գիտական աշխատությունները վերաբերվում են լուսանկարչական աստղաչափությանը և աստղային աստղագիտությանը։ Նա հաշվարկել է 18000 աստղերի սեփական արագությունները։ Հայտնաբերել է 61 Կարապի կրկնակի աստղի երկու անտեսանելի արբանյակներ, 6 և 12 տարի պարբերությամբ։
Նրա կողմից ներկայացված ծրագիրը Միջազգային աստղագիտական միության VIII համագումարում, Հռոմում, ընդունվել է որպես միջազգային և իրականացվել է աշխարհի բազմաթիվ աստղադիտարանների կողմից։ Դեյնչը մասնակցել է արևային խավարման դիտարկման արշավախմբերին (1927, 1936, 1945), ինչպես նաև երկու երկայնության որոշման արշավախմբերի։ 1929 թվականի հուլիսի 5-ին հայտնաբերել է (1148) Ռարահու աստերոիդը։
Հեղինակել է ավելին քան 120 գիտական աշխատություններ, ինչպես նաև հանդիսանում է «Պուլկովյան աստղային աստղագիտության դասագրքի» հեղինակներից մեկը։
Եղել է Միջազգային աստղագիտական միության համար 24 «Լուսանկարչական աստղաչափության» հանձնաժողովի նախագահ (1961 - 1966)։
(1792) Ռենի աստերոիդը այսպես է անվանվել Դեյնչի խնդրանքով, իր ծննդավայրի պատվին։


== Ծանոթագրություններ ==


== Արտաքին հղումներ ==
Колчинский И. Г., Корсунь А. А., Родригес М. Г. Астрономы. Биографический справочник. Киев: Наукова думка, 1977. (ռուս.)
Фото А. Н. Дейча с телескопом Максутова Пулковской Обсерватории (ռուս.)
Ֆոնտևիվո

Ֆոնտևիվո  (իտալերեն՝ Fontevivo), կոմունա Իտալիայում, Էմիլիա Ռոմանիա մարզում՝ Պարմա գավառում։ 
Բնակչությունը կազմում է 5337 մարդ, բնակչության խտությունը կազմում է 195 մարդ/կմ²։ Զբաղեցնում է 25 կմ² մակերես տարածք։ Փոստային ինդեքսն է՝ 43010։ Հեռախոսային կոդը՝ 0521։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Օբուխով (գյուղ, Մուրովանիե Կուրիլովցիի շրջան)

Անվան այլ կիրառումների համար տե՛ս՝ ՕբուխովՕբուխով (ուկրաիներեն՝ Обухів), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։
2001 թվականի տվյալներով Օբուխով գյուղում բնակվում էր 725 մարդ։ Բնակավայրը զբաղեցնում է 2264 կմ² տարածք։ Բնակչության խտությունը կազմում էր 320,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բանիարես

Բանիարես  (իսպ.՝ Bañares), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Սանտո Դոմինգո դե լա Կարսադա շրջանի (կոմարկայի) կազմի մեջ։ Զբաղեցնում է 29,70 կմ2 տարածք։ Բնակչությունը կազմում է 2 մարդ (2010 թվականի տվյալներով)։ Գտնվում է պրովինցիայի վարչական կենտրոնից 44 կմ հեռավորության վրա։


== Արտաքին հղումներ ==
Ayuntamiento de Bañares
Genealogía del apellido Bañares Archived 2008-03-02 at the Wayback Machine.
Mapa de bañares  Archived 2008-03-10 at the Wayback Machine.
Flappy Bird

Flappy Bird, բջջային սարքավորումների համար նախատսված խաղ, որը մշակված է վետնամցի ծրագրավորող Դոնգ Նգուենի կողմից, որում խաղացողը պետք է էկրանի հպումների միջոցով ղեկավարի թռչնի թռիչքը անց կացնելով նրան կանաչ խողովակների միջով, առանց խողովակներին դիպչելու։ Խաղը թողարկվել է iOS և Android օպերացիոն համակարգերի համար։ 
Խաղը թողարկվել է 2013 թվականի մայիսի 24-ին, իսկ արդեն 2014 թվականի սկզբին ստացել է անսպասելի հայտություն։ Խաղը քննադատվեց դժվար խաղային պրոցեսսի, Super mario bros.3 խաղի մեխանիկայի կրկնօրինակման համար, իսկ որոշ քննադատներ համարում էին, որ խաղն առաջացնում է կախվածություն։ 2014 թվականին խաղը դարձավ App Store-ի ամենաշատ ներբեռնված անվճար խաղը։ Այս ընթացքում խաղի հեղինակը վաստակում էր օրական 50000 դոլար գումար, խաղի ներսում առկա գովազդի օգնությամբ։ 
2014 թվականի փետրվարի 10-ին Flappy Bird խաղը հեղինակի կողմից ջնջվեց App Store և Google Play-ից։ Սրանից հետո, վաճառքում հայտնվեցին բարձր արժեքով սմարթֆոններ, որոնցում արդեն իսկ կար տեղադրված այս խաղը։ Այս դեպքը դրդեց այլ ծրագրավորողների մշակել խաղի տարբերակներ, հույլ ունենալով նույնպես գրանցել խաղի հաջողությունից։ 
2014 թվականի օգոստոսին Flappy Bird խաղը վերամշակված տարբերակը՝ Flappy Birds Family թողարկվեց, միայն Amazon Fire TV-ի համար։ 


== Խաղային պրոցեսս ==
Flappy Bird խաղում գործում է 2D գրաֆիկա։ Խաղի նպատակը կայանում է թռչնի թռիչքը ղեկավարելու մեջ, որը անդադար շարժվում է կանաձ խողովակների միջով։ Խողովակներին դիպչելու դեպքում խաղը ավարտվում է։ Ղեկավարման համար անհրաժեշտ է հպվել էկրանին, որից հետո թռչունը կատարում է դեպի վեր արագացում։ Արագացման բացակայության դեպքում, թռչունը ընկնում է ձգողականության ուժի պատճառով և խաղը նույնպես ավարտվում է։ Միավորները ավելանում են խողովակների միջով ամեն հաջորդ թռիչքի ժամանակ։ Գեյմփյելը չի փոփոխվում ողջ խաղի ընթացքում։ 


== Մշակում ==
Flappy Bird խաղը մշակվել է Դոնգ Նգուենի կողմից մի քանի օրվա ընթացքում։ Խաղի գլխավոր հերոսը (թռչունը) մշակվել է 2012 թվականին այլ խաղի համար, որի մշակումը կասեցվել է։ Հեղինակը վստահեցնում է, որ խաղի ցանկացած էտապ ունի անցողիկություն, և որ նա չի ստեղծել այնպիսի խաղը, որը հնարավոր չէ անցնել։ 


== Թողարկում ==
Flappy Bird խաղի առաջին տարբերակը թողարկվել է 2013 թվականի մայիսի 24-ին։ Խաղը 2013 թվականի սեպտեմբերին համարարեցվել է iOS 7 օպերացիոն համակարգի համար։ 2014 թվականի հունվարին խաղը գլխավորել է անվճար հավելվածների ցուցակը ամերիկյան և չինական App Store-ում, նույն ամսում բրիտանական App Store-ում խաղը ներկայացվեց ինչպես՝ «նոր Angry Birds»։ 2014 թվականի սկզբին The Verge հրատարակչությունը հայտարարեց, որ հեղինակը օրական վաստակում է 50000 դոլար, բացառապես խաղում առկա գովազդից։ 


== Կրկնօրինակներ ==
2014 թվականի փետրվարի 10-ին հեղինակը ջնջեց խաղը App Store և Google Play-ից։ Հետագայում, Forbes ամսագրին տված հարցազրույցի ժամանակ նա նշեց, որ զգում էր իր մեղքի բաժինը այն մարդկանց հանդեպ, ովքեր կախվածության մեջ էին ընկել Flappy Bird խաղից։ Օրիգինալ խաղի հեռացումը, հանգեցրեց Flappy Bird-ի կրկնօրինակների հայտնմանը։ Հեռացումից երկու օր անց, CNET հրատարակչությունը, հայտարարեց, որ այս ընթացքում թողարկվել է Flappy Bird խաղի 7 օրինակ, որոնցից միայն Splashy Fish խաղն է, որ շատ նման է օրիգինալին։ 


== Ծանոթագրություններ ==
Բոֆորի բերդ

Բոֆորի բերդ (Բելֆոր) (արաբ․՝ قلعة الشقيف‎‎, կալաաթ ալ-շաֆիֆ, եբրայերեն՝ מבצר הבופור‎, միվցար հա-Բոֆոր, անգլ.՝ Beaufort), խաչակիրների ամրոց Լիբանանի հարավում՝ Նաբատիայում։ Գտնվում է 300 մետր բարձրության վրա՝ Հերմոն լեռներից ոչ հեռու՝ Լիտանի գետի ափին։ Մայրաքաղաք Բեյրութից հեռու է մոտ 100 կմ։
Կառուցվել է 12–րդ դարի սկզբներին խաչակիրների կողմից։ Անունը ստացել է Բելֆոր ամրոցի անվանումից, շեշտելով այսպես կոչված «Բոֆորյան դարպասներ»։


== Պատմություն ==
1189 թվականին այն շրջապատվել էր Սալահ ալ-Դինի կողմից։
1190 թվականի ապրիլի 22-ին բերդը հանձնվել է Սալահին միայն Ռեջինալդա դե Գրանեի հետ փոխանակման շրջանակներում։ 1240 թվականին՝ Բոֆորի ամրոցը վերադարձվել Դամասկոսի սուլթաններին, բայց արդեն Ալ-Սալիհ Իսմայել անվանումով։
1268 թվականին մամլուքների սուլթան Բեյբարսը գրավել ամրոցը, որից հետո 14-16-րդ դարերում այնտեղ պահպանվում էր հարաբերական անդորր։ 17–րդ դարում այն պատկանել է լիբանանցի արքայազն Ֆախր-ալ-Դին II-ին։ Արդյունքում Մուրադ IV-ի հետ պատերզամից բերդի վերին մասը ամբողջովին ավերվել է։
1782 թվականին Աքքայի նահանգապետը պաշարել է բերդ, գրավել այն և ոչնչացրել մնացած բազմաթիվ ամրությունները։ 1837 թվականի երկրաշարժը ոչնչացրել ամրոցի բազմաթիվ մասեր, և այն օգտագործվել է որպես ոչխարների հոտի և ապաստանի վայր։
Որպես աջակցություն, Ֆրանսիան 1920-1947 թվականներին իրականացրել է բերդի վերականգնման աշխատանքներ։ 1912-1947 թվականներին ամրոցի ավերակները բազմիցս օգտագործվել են արաբական ջոկատների կողմից որպես հենակետեր և հանպատրաստի ամրացում։ 1976 դարձել Պաղեստինի ազատության կազմակերպության բազաներից մեկը և նրա տարածքը օգտագործվել է Իսրայելի հրթիռային հարձակումների համար։ Այս ամենի արդյունքում, սկսած 1976 թվականից մինչև 1980 թվականը բերդը ենթարկվել է Իսրայելի պաշտպանության բանակի պատասխան հարվածներին։
1982 թվականի հունիսի 7-ից, մինչև իսրայելական «Աշխարհը Գալիլեայում» գործողությունը, Բոֆորի ամրոցն արդեն գրավված էր Իսրայելի պաշտպանության բանակի կողմից (ՑԱԽԱԼ)։
1982-2000 թվականներին ամրոցը և մերձակա տարածքը օգտագործվում էր ՑԱԽԱԼ-ի կողմից ինչպես ռազմական բազան, որտեղ կառուցվել են ամրաշինական շինվածքներ։
2000 թվականին ՑԱԽԱԼ-ը լքել է այդ տարածքը, ամրությունն ու բունկերը պայթեցվել էին, այս ընթացքում տուժեց և ամրոցը։
Դրանից հետո ամրոցի հողերը դարձել են Հեզբոլլահ շիա իսլամիստական քաղաքական կուսակցության բազան։
2007 թվականին իսրեյալցի ռեժիսոր Ջ. Սիդարը Ռ. Լեշեմայի գրքի համաձայն նկարահանվել է համանուն ֆիլմ, որը պատմում է ամրոցի տարածքում իսրայելական ռազմական առակայության վերջին օրերը։


== Ծանոթագրություններ ==
Mr. Bad Guy

Mr. Bad Guy, բրիտանական Queen ռոք խմբի ֆրոնտմեն Ֆրեդի Մերկուրիի դեբյուտային սոլո ստուդիական ալբոմը, որը թողարկվել է 1985 թվականի ապրիլի 29-ին, երբ խմբի մնացած անդամները արձակուրդի մեջ էին։


== Նախապատմություն ==
Մերկուրին գրել է ալբոմը դիսկո և պարային երաժշտության ժանրերում․ դա տարբերվում էր Queen-ի մնացած աշխատանքներից, որոնք հիմնականում ռոք ժանրով էին գրված։ Ալբոմի ձայնագրումը տևում էր գրեթե երկու տարի, քանի որ Մերկուրին ստիպված էր բավարար նյութեր հավաքել մինչև խմբի գործունեությանը միանալը։ Սկզբնապես ալբոմը պետք է նեռարեր Մերկուրիի և Մայքլ Ջեքսոնի դուետները։ Նրանք ձայնագրել են «There Must Be More to Life Than This» երգը, սակայն, Մերկուրին հրաժարվել է հետագա համագործակցությունից Ջեքսոնի հետ։ Նա դա բացատրել է նրանով, որ Ջեքսոնի լամայի հետ աշխատանքի պատճառով նա իրեն անհարմար էր զգում։ Ջեքսոնն էլ դժգոհ էր այն պատճառով, որ Ֆրեդին թմրանյութեր էր օգտագործում։


== Ստեղծագործությունների ցանկ ==
Բոլոր երգերի հեղինակ Ֆրեդի Մերկուրին է։


== Տեսահոլովակներ ==
«Living on My Own»
«Made in Heaven»
«I Was Born to Love You»


== Ձայնագրման մասնակիցներ ==
Ֆրեդի Մերկուրի՝ վոկալ, դաշնամուր, սինթեզատոր
Ֆրեդ Մանդել՝ դաշնամուր, կիթառ, սինթեզատոր
Պոլ Վինսենթ՝ կիթառ
Կուրտ Քրիս՝ հարվածային գործիքներ
Ստեֆան Վիսնեթ՝ բաս կիթառ


== Հիթ-շքերթներ ==


== Հավաստագրումներ ==


== Ծանոթագրություններ ==
Զինաիդա Բելոուսովա

Զինաիդա Բելոուսովա (ռուս.՝ Зинаи́да Серге́евна Белоу́сова, հուլիսի 12, 1926(1926-07-12)), խորհրդային և ռուս պատմաբան, ԽՍՀՄ Գիտությունների ակադեմիայի պատմության ինստիտուտի գիտական քարտուղար։


== Կենսագրություն ==
Զինաիդա Բելոուսովան ծնվել է 1926 թվականի հուլիսի 12-ին։ 1950 թվականին ավարտել է Մոսկվայի պետական համալսարանի պատմության ֆակուլտետը։ Աշխատել է ԽՍՀՄ Գիտությունների ակադեմիայի պատմության ինստիուտում (այժմ՝ Ռուսաստանի գիտությունների ակադեմիայի համընդհանուր պատմության ինստիտուտ)՝ որպես գիտական, ավագ, գլխավոր գիտաշխատող, Ինստիտուտի գիտական քարտուղար, գլխավոր գիտական աշխատակից-խորհրդատու։
1962 թվականին «Ֆրանս-խորհրդային հարաբերությունները և Ֆրանսիայի անվտանգության խնդիրը (1935 թվականի խորհրդա-ֆրանսիական պայմանագրից մինչև Մյունխեն)» թեմայով պաշտպանել է թեկնածուական ատենախոսությունը։ 1977 թվականին «Ֆրանսիա և եվրոպական անվտանգություն (1929-1939 թվականներ)» թեմայով պաշտպանել է դոկտորական ատենախոսությունը։
Գիտական հետաքրքրությունների ոլորտներն են Ֆրանսիայի պատմությունը, միջազգային հարաբերությունների պատմությունը և ԽՍՀՄ արտաքին քաղաքականությունը։


== Ընտրյալ աշխատանքներ ==
Французская дипломатия накануне Мюнхена. М., 1964;
Франция и европейская безопасность (1929—1939 гг.). М., 1976;
Сталин и космополитизм. 1945—1953. Документы Агитпропа ЦК. М., 2005 (в соавт.);
«История Франции», т. 3. М., 1973 (в соавт.);
Вопросы внешней политики СССР и межд. отношений: Сб.ст. памяти акад. В. М. Хвостова. М., 1976 (в соавт.);
Европа в межд. отношениях, 1918—1939. М., 1979 (в соавт. и ред.).;
Из истории Европы в новое и новейшее время. М., 1984 (в соавт.);
Европа XX века: проблемы мира и безопасности". М., 1985 (в соавт.);
XX век: Основные проблемы и тенденции межд. отношений. М., 1992 (в соавт.);
Предвоенный кризис 1939 года в документах. М., 1992 (в соавт., отв. ред.);
Европа между миром и войной, 1918—1939. М., 1992 (в соавт., ред.);
Кампания против космополитизма в СССР. 1945—1953. Документы. М., 2004 (сост.) и др.


== Ծանոթագրություններ ==


== Գրականություն ==
Современная советская историография (всеобщая история). М., 1985. С. 15-16


== Արտաքին հղումներ ==
«Белоусова Зинаида Сергеевна»։ w.histrf.ru։ Արխիվացված է օրիգինալից 2020-03-21-ին։ Վերցված է 2017-3-28
Բութին

Բութին, չհագեցած ածխաջրածին, քիմիական բանաձևն է՝ С4Н6


== Իզոմերիա ==
Բութինին բնորոշ է կառուցվածքային իզոմերիա։ Բութինն ունի երկու իզոմեր բութին-1 և բութին-2։


== Ստացում ==
Բութին-2 կարելի է ստանալ 2,3-դիբրոբութանից, ալկալու սպիրտային լուծույթի հետ տաքացնելիս։

  
    
      
        
          C
          
            H
            
              3
            
          
          −
          C
          H
          B
          r
          −
          C
          H
          B
          r
          −
          C
          
            H
            
              3
            
          
          +
          2
          K
          O
          H
          →
          
            C
            
              4
            
          
          
            H
            
              6
            
          
          +
          2
          K
          B
          r
          +
          2
          
            H
            
              2
            
          
          O
        
      
    
    {\displaystyle \mathrm {CH_{3}-CHBr-CHBr-CH_{3}+2KOH\rightarrow C_{4}H_{6}+2KBr+2H_{2}O} }
  


== Քիմիական հատկություններ ==
Բութինն ավելի դժվար է մտում միացման ռեակցիայի մեջ, քան բութենը։ Դրա պատճառը բութինի մոլեկուլում եռակի կապի առկայությունն է։ Եռակի կապը կազմված է երկու π կապերից և մեկ σ կապից։


== Գրականություն ==
Химическая энциклопедия / Редкол.։ Кнунянц И.Л. и др.. — М.։ Советская энциклопедия, 1988. — Т. 1 (Абл-Дар). — 623 с.
Տելյավկինո

Տելյավկինո (ռուս.՝ Телявкино), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոգորելով (այլ կիրառումներ)

Պոգորելով, կարող է վերաբերել՝

Պոգորելով - գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում
Պոգորելով - գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում
Նուռ Լինուքս

ՆՈՒՌ Լինուքսը (NUR: Nur's Ubuntu Reconstructed) հանդիսանում է Լինուքս օպերացիոն համակարգի հայկականացված տարբերակը։ Այն մշակվում է Հայ-Ռուսական (Սլավոնական) Համալսարանի Համակարգային Ծրագրավորման Լաբորատորիայի կողմից։ Այն հիմնված է Ուբունտու բաշխման վրա։


== Մշակողների խումբը ==
ՆՈՒՌ Լինուքսը մշակվում է Հայ-Ռուսական (Սլավոնական) Համալսարանի Համակարգային Ծրագրավորման Լաբորատորիայի կողմից։ Լաբորատորիան հիմնադրվել է 2007 թվականին որպես Հայ-Ռուսական (Սլավոնական) Համալսարանի և Ռուսաստանի Գիտությունների Ակադեմիայի Համակարգային Ծրագրավորման Ինստիտուտի համատեղ նախագիծ։ Լաբորատորիայի աշխատակազմը ներառում է գիտության թեկնածուների, ասպիրանտների և մագիստրանտների։ Լաբորատորիան զբաղվում է Լինուքս օպերացիոն համակարգում մեծ տարածում գտած ծրագրային գրադարանների համար ավտոմատացված թեստերի մշակմամբ։


== ՆՈՒՌ Լինուքսի տարբերակները ==
ՆՈՒՌ Լինուքս համակարգի առաջնային նպատակն է հնարավորինս հեշտացնել հայ օգտագործողի անցումը այլ համակարգերից Լինուքս համակարգին։ Այդ նպատակով մշակողների խումբը հարմար է գտել իրականացնել համակարգի մի քանի տարբերակներ։ Մասնավորապես իրականացվում են Office, Home, Developer, Education տարբերակները։ Նրանցից յուրաքանչյուրը նախատեսած է համապատասխան բնագավառում օգտագործողի հարմարավետության բարձրացման համար։ Օրինակ՝ Developer տարբերակը տեղադրելուց անմիջապես հետո պատրաստ կլինի ծրագրային ապահովման մշակողների կողմից գրեթե առանց որևէ փոփոխության օգտագործման համար։ Այնտեղ ներառված են ինչպես կոմպիլյատորներ և ինտերպրետատորներ ամենատարբեր լեզուների համար (ներառյալ՝ C, C++, C#, Java, PHP, PERL, TCL, Python, Awk), այնպես էլ մի շարք գրադարաններ (ներառյալ՝ GLib, GObject, GTK+, Mono Runtime, JDK) և ծրագրերի մշակման ինտեգրացված միջավայրեր (ներառյալ՝ Geany, Eclipse, NetBeans)


== Սեփական նախագծեր ==
ՆՈՒՌ Լինուքս համակարգում բացի Ուբունտու համակարգից փոխառված ծրագրերից նախատեսվում է (և արդեն մասամբ իրականացված է) ունենալ լաբորատորիայի կողմից մշակված սեփական ծրագրեր։ Մասնավորապես արդեն մշակված է հայկական ոչ-յունիքոդ ստեղնաշարը, որը թույլ կտա հայ օգտագործողին փոփոխել հին փաստաթղթերը և ստեղծել նորերը արդեն սովոր միջավայրում։ Իհարկե, քանի որ ոչ-յունիքոդ փաստաթղթերը քիչ-քիչ անցնում են պատմության գիրկը, ՆՈՒՌ Լինուքս համակարգում ներառված է նաև ծրագիր, որը կարող է փոխարկել հայերեն և ռուսերեն ոչ-յունիքոդ տեքստը յունիքոդ տեքսետի և հակառակը։
Բացի նշված հնարավարություններից ՆՈՒՌ Լինուքս համակարգում նախատեսվում է ունենալ նաև այլ սեփական ծրագրեր։ Մասնավորապես արդեն մշակվում է հեռախոսի միջոցով համակարգչի հեռակառավարման ծրագիր։ Այն թույլ կտա կառավարել ինչպես օպերացիոն համակարգի որոշ ֆունկցիաներ, այնպես էլ որոշ կոնկրետ ծրագրեր, ինչպիսիք են նվագարկիչները կամ ներկայացումներ ցուցադրող ծրագրերը։


== Ծանոթագրություններ ==


== Արտաքին հղումներ ==
Լինուքս հիմնադրամ
Linux Standard Base
(8916) 1996 CC

(8916) 1996 CC, աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 1-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 2,701085 ա. մ., առավելագույնը մոտենում է 2,3567 ա. մ. հեռավորության վրա և հեռանում 3,0455 ա. մ.։ Արեգակի շուրջ մեկ ամբողջական պտույտ է կատարում 1621,46 երկրային օրվա ընթացքում, իր ուղեծրով շարժվելով միջինում 0,222022 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8916) 1996 CC աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Prosōdia

«Prosōdia» («Տաղաչափություն»), ժամանակակից պոեզիայի ամսագիր, որը 2014 թվականի սեպտեմբերից լույս է տեսնում Ռուսաստանի Դոնի Ռոստով քաղաքում Հարավային դաշնային համալսարանի (ՀԴՀ) ժամանակակից պոեզիայի ուսումնասիրության կենտրոնի կողմից։ Խմբագիրն է Վլադիմիր Կոզլովը։


== Պատմություն ==
Ամսագրի ստեղծողն ու գլխավոր խմբագիրը բանասիրական գիտությունների դոկտոր, ՀԴՀ ժամանակակից պոեզիայի ուսումնասիրության կենտրոնի ղեկավար Վլադիմիր Կոզլովն է։ Ամսագրի առաջին համարի շնորհանդեսը տեղի է ունեցել 2014 թվականի սեպտեմբերին Դոնի Ռոստովում՝ «Ժամանակակից պոեզիայի լեզուները» գիտական սեմինարի շրջանակներում։ Հունարեն «պրոսոդիա» («տաղաչափություն») բառը նշանակում է խոսքի ձայնային կառուցվածքը, ինչպես նաև այն ուսումնասիրող գիտությունը։
Խմբագրության կողմից ծրագրված պարբերականությունը տարեկան երկու թողարկում է։
Ամսագրի խմբագիր Վլադիմիր Կոզլովի ջանքերով «Prosōdia»-ի հովանու ներքո Դոնի Ռոստովում անցկացվում են «Ժամանակակից պոեզիայի օրեր»։
2016 թվականի հունվարին «Prosōdia» ամսագիրը հայտնվել է «Ամսագրային սրահ» համացանցային գրական նախագծի «ԱՍ-ի նորույթներ» բաժնում։


== Ամսագրի հրատարակած գրքեր ==
«Prosōdia» ամսագրի ապրանքանիշի ներքո հրատարակվում են գրքեր։ Օրինակ՝ 2016 թվականին մոսկովյան բանաստեղծական «Վոյմեգա» հրատարակչության հետ համատեղ հրատարակվել է «Առաջին աշխարհամարտի բանաստեղծները։ Գերմանիա, Ավստրո-Հունգարիա» անթոլոգիան՝ Անտոն Չոռնիի թարգմանությամբ։


== Ծանոթագրություններ ==


== Արտաքին հղումներ ==
Официальный сайт журнала Prosōdia
Журнал Prosōdia на сайте «Журнальный зал»
Չ եղբայրներ

«Չ եղբայրներ» (ռուս.՝ Братья Ч), ռուսական գեղարվեստական ֆիլմ, որը նկարահանել է թատերական ռեժիսոր, Театр.doc  վավերագրական պիեսների թատրոնի գեղարվեստական ղեկավար Միխայիլ Ուգարովը՝ Ելենա Գրեմինայի սցենարով «Պասսաժիր ստուդիա» կինոստուդիայում։


== Սյուժե ==
Ֆիլմի հիմքում ընկած են Անտոն և Ալեքսանդր Չեխովների նամակները, Ալեքսանդր և Միխայիլ Չեխովների հիշողությունները, Պավել Եգորովիչ Չեխովի օրագիրը, ինչպես նաև սյուժետային մոտիվներ Անտոն Չեխովի «Իվանով», «Քեռի Վանյա», «Ճայը», «Բալի այգին», «Երեք տարի», «Իմ կյանքը», «Կատակ», «Մենամարտ» և այլ ստեղծագործություններից։
Ֆիլմի սյուժեն ներկայցնում է 19-րդ դարի 80-ականների կեսերին Չեխովների ընտանիքի կյանքից ամառային մեկ օրվա իրադարձություն։ 26-ամյա Անտոնը ստիպված է լինում զբաղվել գրական գործունեությամբ իր մեծ և ոչ այնքան բարեկեցիկ ընտանիքին՝ սնանկացած հորը, հիվանդ մորը, քրոջը, ավելի մեծ ու փոքր եղբայրներին աջակցելու համար։


== Նկարահանում ==
Ֆիլմի հիմնական նկարահանումները տեղի են ունեցել բնության մեջ՝ Չերն գետի մոտակայքում, որոշ տեսարաններ էլ նկարահանվել են Լև Տոլստոյի առանձնատանը։


== Նկարահանող խումբ ==
Բեմադրող ռեժիսոր - Միխայիլ Ուգարով
Ռեժիսոր - Անդրեյ Անենսկի
Պրոդյուսեր - Ալեքսանդր Մինդաձե, Լիզա Անտոնովա
Օպերատոր - Ալիշեր Համիդխոջաև
Կոմպոզիտոր - Ալեքսանդր Մանոցկով
Նկարիչ - Մարիա Ուտրոբի


== Պարգևներ ==
«Արևելք և արևմուտք» VII միջազգային կինոփառատոնի մրցանակ տղամարդու լավագույն դերասանի և լավագույն ռեժիսորի համար
Անդրեյ Տարկովսկու անվան «Հայելի» VIII միջազգային կինոփառատոնի մրցանակներ՝Հանդիսատեսի մրցանակ
Հատուկ մրցանակ փառատոնի գործընկեր Սբերբանկից, 
Variety ամսագրի հատուկ մրցանակ լավագույն կինեմատոգրաֆիայի համար


== Ծանոթագրություններ ==


== Արտաքին հղումներ ==
"Время "Ч" для "Братьев Ч"// "Российская Газета ", 13.01.2014
"Братья Ч"// Вокруг ТВ
"БРАТЬЯ Ч" с Егором Корешковым продолжают путешествовать по международным кинофестивалям. Фильм второй год показывается на фестивалях на разных континентах// Журнал Фильм ПРО
Կալինով (Գուկովո-Գնիլուշևսկի գյուղական բնակավայր)

Անվան այլ կիրառումների համար տե՛ս՝ Կալինով (այլ կիրառումներ)Կալինով (ռուս.՝ Калинов), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Գուկովո-Գնիլուշևսկի գյուղական համայնքի կազմի մեջ։
Վանասահ

Վանասահ (արաբ․՝ وناسة‎‎), արբանյակային հեռուստաալիք Սաուդյան Արաբիայից։ Հեռարձակվում է 2007 թվականի հուլիսի 3-ից արաբերեն լեզվով, ներկայացնում է երաժշտական տեսահոլովակներ և այլ երաժշտական և ժամանցային հաղորդումներ։ Տարածվում է անվճար «MBC Group» մեդիախմբի ալիքների հետ միասին «Բադր 4» և «Նիլսատ 102» արբանյակներից, պատկանում է «Rashed Al-Majed» ընկերությանը։


== Արտաքին հղումներ ==
Պաշտոնական կայք Archived 2008-08-28 at the Wayback Machine. (արաբ.)


== Ծանոթագրություններ ==
Բեզրուկովսկի գյուղական խորհուրդ (Խարկովի մարզ)

Բեզրուկովսկի գյուղական խորհուրդ  (ուկրաիներեն՝ Безруківська сільська рада), Ուկրաինայի Խարկովի մարզի [[Դերգաչյովսկի շրջան (Խարկովի մարզ)|Դերգաչյովսկի շրջան (Խարկովի մարզ)|ում։
2001 թվականի տվյալներով Բեզրուկովսկի գյուղական խորհրդում բնակվում էր 2686 մարդ։ Բնակավայրը զբաղեցնում է 12.84 կմ² տարածք։ Բնակչության խտությունը կազմում էր 209.19 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Տեանա

Տեանա (իտալերեն՝ Teana), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 751 մարդ, բնակչության խտությունը կազմում է 40 մարդ/կմ²։ Զբաղեցնում է 19 կմ² տարածք։ Փոստային ինդեքսն է՝ 85030։ Հեռախոսային կոդը՝ 0973։
Բլեզ Սեբաստացին (Սան Բիաջիո) համարվում է որպես կոմունայի հովանավոր սուրբ։ Տոնը նշվում է ամեն տարի օգոստոսի 8-ին և օգոստոսի 9-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Անմոռանալի սիրավեպ (ֆիլմ)

Անմոռանալի սիրավեպ (անգլ.՝ An Affair to Remember), հոլիվուդյան ռոմանտիկ կատակերգություն։ Ֆիլմը նկարահանել է ռեժիսոր Լեո Մակկերին 1957 թվականին։ Գլխավոր դերերում են Քերի Գրանտը և Դեբորա Կերրը։ Սա 1939 թվականի նույն ռեժիսորի նկարահանած «Սիրային վեպ» ֆիլմի փոփոխված տարբերակն է։ Տարբերությունը երկու ֆիլմերի բովանդակային առումով աննշան է, բացառությամբ, որ 1957 թվականի ֆիլմը գունավոր է և լայնէկրան։
Ֆիլմի հաջողության գրավականը «Անմոռանալի սիրավեպ» (Our Love Affair) երգն է, որի կոմպոզիտորը Հարրի Ուորրենն է, իսկ խոսքերի հեղինակը՝ Լեո Մակկերին և Գարոլդ Ադամսոնը։
Ֆիլմը նոմինացվել է «Օսկար» մրցանակի չորս կատեգորիաներում (1958 թվականին)։ Ամերիկյան կինոարվեստի ինստիտուտի որոշմամբ ֆիլմը հայտնվել է «100 լավագույն ամերիկյան ֆիլմերը սիրո մասին» շարքում։


== Դերերում ==


== Մրցանակներ ==
«Օսկար» (1958 թվական)
Լավագույն օպերատորական աշխատանք - օպերատոր Միլտոն Կրասներ
Լավագույն հանդերձներ - նկարիչ Չարլզ Լեմեյր
Լավագույն երաժշտական ձևափոխությունները - կոմպոզիտոր Հյուգո Ֆրիդգոֆեր
ԼԱվագույն երգ - «April Love» (երաժշտություն՝ Հարրի Ուորրեն, խոսքեր՝ Գարոլդ Ադամսոն և Լեո Մակկերի)
Գիլդիի ամերիկյան ռեժիսորների մրցանակ (1958 թվական)Նոմինացվել է «Լավագույն ռեժիսորական նվաճում» կատեգորիայում։

Laurel Awards («Ոսկե դափնի», 1958 թվական)Նոմինացվել է «Լավագույն կոմպոզիտոր» կատեգորիայում։


== Ծանոթագրություններ ==


== Արտաքին հղումներ ==
«Незабываемый роман»(անգլ.) ֆիլմը Internet Movie Database կայքում
Исторические рецензии, фотогалерея Кэри Гранта на сайте CaryGrant.net
Критика, фото и видео к фильму «Незабываемый роман» Archived 2011-01-01 at the Wayback Machine. на сайте NEGATIV Archived 2015-09-05 at the Wayback Machine.
Սովետսկի շրջան (Ռոստովի մարզ)

Անվան այլ կիրառումների համար տե՛ս՝ Սովետսկի շրջան (այլ կիրառումներ)
Սովետսկի շրջան (ռուս.՝ Советский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Սովետսկայա ստանիցան։ Տարածքը կազմում է 1200 կմ², բնակչությունը՝ 6,8 հզ. (2010 թ. տվյալներով)։ Շրջանի մեջ է մտնում 3 գյուղական համայնք։
XO Team

XO Team, ՏիկՏոկերների ստեղծագործական տուն, որը հիմնադրվել է 2020 թվականի վիդեոբլոգերներ Գերման Չեռնիխի և Մարի Սենի կողմից։


== Պատմություն ==
ՏիկՏոկերների տունը այն վայրն է, որտեղ միասին ապրում և տեսհոլովակներ են նկարահանում հայտնի տիկտոկերները։ ՏիկՏոկերների առաջին տունը։ Աշխարհում առաջին տիկտոկերների խումբը՝ Hype House-ն է։ Հիմնադրվել է 2019 թվականի դեկտեմբերին։ Նրա օրինակով է ստեղծվել XO Team տիկտոկերների տունը, որը երկրորդ նմանատիպ նախագիծն է Ռուսաստանում։ Հիմնադրել են յութուբերներ՝ Գարի Գրեյը և Մարի Սենը։
Նախագիծը պաշտոնապես մեկնարկել է 2020 ապրիլի 4-ին, երբ ՏիկՏոկում վերբեռնվել է առաջին տեսանյութը, որտեղ պատմվում է այն մասին, թե ինչ է տեղի ունենալու այս օգտահաշվում։
2020 թվականի ապրիլի 4-ի դրությամբ ՏիկՏոկերների խումբը բաղկացած էր 16-26 տարեկան 13 ՏիկՏոկերներից՝  Գերման Չեռնիխ, Եվա Միլլեր, Մարի Սեն, Նիկոլայ Պակ, Ալիշա Կոնե, Չանա Նիկ, Վլադ Խոշին, Աննա Կալաշնիկ, Մաքս Մերշ, Քրիստի Կրեյմ, Մաքս Նեմցև, Թիմուր Սորոկին և Ֆաթիյա Խակովա։
2020 թվականի նոյեմբերի 14-ին 2020 ՅուԹյուբի «XO REALITY» ալիքով մեկնարկել է XO Team-ի նոր ռեալիթի-շոուի ցուցադրությունը։
2021 թվականի ապրիլին հայտարարվեց OZON առցանց խանութի հետ համագործակցության մասին, որի շրջանակներում մասնակիցները Մարկետփլեյսում գնումներ էին կատարում հավանումների դիմաց և կահավորում էին իրենց տունը։
2021 թվականի ապրիլի 17-ին Nickelodeon Россия հեռուստաալիքով հեռարձակվել է XO Team-ի «Տան հերոս» շոուի առաջին սեզոնի վերջին էպիզոդը։
2021 թվականի օգոստոսի 18-ին «XO REALITY» յութուբյան ալիքով սկսեց «XO Team:Reality 2» խմբի ռեալիթի շոուի ցուցադրությունը։
2021 թվականի հոկտեմբերի 6-ին XO Team-ը առաջ անցավ Dream Team House-ից և դարձավ տիկտոկերների ամենահայտնի տունը Ռուսաստանում։
2021 թվականի դեկտեմբերի 8-ին XO Team-ը առաջ անցավ YOLO House-ին՝ դառնալով տիկտոկերների ամենահայտնի տունն աշխարհում։
2021 թվականի դեկտեմբերի 31-ին թողարկվել է «MÍRAME» խմբի առաջին երգն ու տեսահոլովակը։
2022 թվականի մարտի 22-ին «XO REALITY» յութուբյան ալիքով սկսեց սկսեց XOXO խմբի նոր շոուի ցուցադրությունը։


== Անդամներ ==


=== 2020-2022 թվականների անդամներ ===


=== Հին անդամները ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Сайт XO Agency
Видеоканал XO Team Reality  на сервисе YouTube
Видеоканал XO Team Show на сервисе YouTube
Видеоканал XO TEAM на сервисе YouTube
Музыкальный лейбл XO MUSIC на сервисе YouTube
Новостной канал XO NEWS на сервисе YouTube
Новостной канал XO NEWS на сервисе Telegram
Страница XO TEAM на сервисе Tik Tok
XO Team на сервисе Telegram
XO TEAM на сайте Instagram
XO MUSIC на сайте Instagram
XO NEWS на сайте Instagram
XO AGENCY на сайте Instagram
Հայկավանից Սուրբ Աստվածածին եկեղեցի

Անվան այլ կիրառումների համար տե՛ս՝ Սուրբ Աստվածածին եկեղեցիՀայկավանից Սուրբ Աստվածածին եկեղեցի (նաև՝ Հայկավանք, Յոթ խորան ժամ, Հանգուցելոյ վանք, Օթեվանք), Հայ Առաքելական եկեղեցուն պատկանող եկեղեցի (հնում՝ վանք) Վանից մոտ 1 կմ արևելք, Այգեստան թաղի սկզբում, Հայկավանք գյուղում։


== Անվանում ==
Հայկավանից Սուրբ Աստվածածին եկեղեցին հայտնի է եղել նաև՝ Յոթ խորան ժամ, Հայկավանք, Հանգուցելոյ վանք և Օթեվանք անուններով։ Եկեղեցու՝ «Եօթն խորան» անվան պատճառն այն էր, որ բացի սուրբ սեղանի վերևում առկա երեք խորաններից, ստորին հատվածում կային նաև ներքնախորաններ՝ յուրաքանչյուրում մեկական խաչքարով՝ «կապոյտ», «կանաչ» և «կարմիր» խաչ անուններով։ Վանեցիները հավատում էին, որ դրանք օժտված են հրաշագործ հատկություններով․ տենդ ու ջերմություն ունեցող հիվանդները մտնում, ծնրադրում և լվացվում էին խորանների ավազաններում, որպեսզի բժշկվեն՝ ցավերից։


== Պատմություն ==
Եկեղեցին կառուցվել է 11-12-րդ դարերում։ Այն գնտվում էր Վանի Քաղաքամեջ թաղամասից դեպի Այգեստան տանող երկու մեծ պողոտաների վրա։ 1850-ական թվականների կեսերին եկեղեցում պաշտոնավարում էր երկու հոգևորական։ 1915 թվականին եկեղեցին ծառայել է Վանի ինքնապաշտպանությանը։ Մինչև Առաջին համաշխարհային պատերազմը կանգնուն և գործող վանք է եղել։


== Ճարտարապետություն ==
Եկեղեցին եռանավ բազիլիկ էր, առանձնանում էր ընդարձակ գավիթով, ուներ 7 խորան, քարակերտ կամարներ։ Կենտրոնական նավը ծածկված էր երեք հաջորդական հազարաշեն երդիկներով։ Եկեղեցու տանիքը հողաշեն էր՝ Վանի տարածաշրջանին բնորոշ համապատասխան երդիկային բացվածքներով։ Տաճարի մոտ կային զանազան շինություններ և հայկական գերեզմանատուն։


== Կից կառույցներ ==
Եկեղեցու ներսում գործում էր դպրոց, որի համար հատկացված տարածքը փայտյա պատնեշով բաժանված էր աղոթասրահից։ 


== Ծանոթագրություններ ==
Նադալամա (այլ կիրառումներ)

Նադալամա անունը կամ տերմինը կարող է վերաբերել հետևյալ հոդվածներին․

Նադալամա - գյուղ Էստոնիայի Վեյկե-Մաառյա շրջանի կազմում։
Նադալամա - գյուղ Էստոնիայի Կեհտնա շրջանի կազմում։
Միտրոֆան Գրեկով

Միտրոֆան Բորիսովիչ Գրեկով (հունիսի 3 (15), 1882 կամ հունիսի 15, 1882(1882-06-15), Շարպաևկա (Տարասովսկի շրջան), Q4228774?, Տարասովսկի շրջան, Ռոստովի մարզ, ԽՍՀՄ - նոյեմբերի 27, 1934(1934-11-27), Ստավրոպոլ, Հյուսիսկովկասյան երկրամաս, ՌԽՖՍՀ, ԽՍՀՄ), ռուս խորհրդային նկարիչ։


== Կենսագրություն ==
Սովորել է Պետերբուրգի Գեղարվեստի ակադեմիայում (1903-1911), Ֆ․ Ա․ Ռուբոյի մոտ։ Խորհրդային մարտանկարչության հիմնադիրն է։ Նա առաջինն է դիմել 1918-1920 թվականների քաղաքացիական կռիվների վերարտադրմանը։ Զինվորական նկարիչների ստուդիան 1935 թվականին անվանվել է Գրեկովի անունով։ Գործերից են՝ «Տաչանկա» (1925), «Առաջին հեծյալ բանակի փողհարները» (1934, երկուսն էլ Տրետյակովյան պատկերասրահում), «Բուդյոննու մոտ՝ ջոկատ» և այլն։
(3521) Կոմրի

(3521) Կոմրի (անգլ.՝ Comrie), աստերոիդ աստերոիդների հիմնական գոտում։ Հայտնաբերվել է 1982 թվականի հունիսի 26-ին Ալան Գիլմորի և Պամելա Կիլմարտինի կողմից Լեյք Տեկապոյում։
Միջին հեռավորությունը Արեգակից կազմում է 2,262103 ա. մ., առավելագույնը մոտենում է 2,111 ա. մ. հեռավորության վրա և հեռանում 2,4132 ա. մ.։ Արեգակի շուրջ մեկ ամբողջական պտույտ է կատարում 1242,7 երկրային օրվա ընթացքում, իր ուղեծրով շարժվելով միջինում 0,289691 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3521) Կոմրի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ոսկեվազ (այլ կիրառումներ)

Ոսկեվազ կարող է վերաբերել հետևյալին՝

Ոսկեվազ - Գյուղ Հայաստանի Արագածոտնի մարզի Աշտարակ տարածաշրջանի Ոսկեվազ համայնքում
Ոսկեվազ - Օշականում և Ոսկեվազ գյուղում գտնվող Աշտարակի գինու գործարանի արտադրած սեղանի սպիտակ անապակ տեսակավոր գինի
(44) Նիսա

(44) Նիսա (անգլ.՝ Nysa), աստերոիդ աստերոիդների հիմնական գոտում։ Հայտնաբերվել է 1857 թվականի մայիսի 27-ին Հերման Գոլդշմիդտի կողմից Փարիզում։
Միջին հեռավորությունը Արեգակից կազմում է 2,42349 ա. մ., առավելագույնը մոտենում է 2,0644 ա. մ. հեռավորության վրա և հեռանում 2,7826 ա. մ., իսկ Երկրի ուղեծրին Նիսա աստերոիդը նվազագույնը մոտենում է 1,0821 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1378,03 երկրային օրվա ընթացքում, իր ուղեծրով շարժվելով միջինում 0,261242 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,71° անկյուն։
Նիսա աստերոիդը գլխավորում է Նիսայի աստերոիդների ընտանիքը։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։
Ըստ Տոլենի սպեկտրալ դասակարգման պատկանում է E դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Նիսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)